Broj: 02-1-1202-1/24

Sarajevo, 02.07.2024. godine

Na osnovu člana 69. Zakona o visokom obrazovanju („Službene novine Kantona Sarajevo“ broj: 36/22), člana 111. Statuta Univerziteta u Sarajevu ( 01-14-35-1/23 od 26.07.2023. godine), Zahtjeva za očitovanje Univerziteta u Sarajevuu vezi diplome Ramović Muhameda, broj 0101- 4934-1/24 od 29.05.2024. godine, zaprimljenog pod broje 01-3-1105-1/24 dana 14.06.2024. godine, Vijeće Univerziteta u Sarajevu- Fakulteta političkih nauka, uz prethodnu saglasnost sekretara, na sjednici održanoj 02.07.2024. godine daje sljedeće:

**OČITOVANJE**

U vezi sa inspekcijskim nadzorom Kantonalne uprave za inspekcijske poslove, Inspektorata prosvjetne inspekcije izvršenim na Univerzitetu u Sarajevu-Fakultetu političkih nauka ( u daljnjem tekstu: „Fakultet“) na okolnost da li je Ramović Muhamed ispunjavao uslove za upis na magistarski studiji, te da li je položio sve ispite na magistarskom studiju, Kantonalni prosvjetni inspektor za visoko obrazovanje donio je Rješenje broj UP-1-14-12-34-01889/24 od 03.05.2024. godine, kojim se naređuje Univerzitetu u Sarajevu da u vezi diplome Ramović Muhameda koja se u Matičnoj knjizi postdiplomski studiji magistri Fakulteta vodi pod brojem :324, postupi u skladu sa članom 283.,284,,285., i 286. Statuta Univerziteta u Sarajevu broj 01-14-35-1/23 od 26.07.2023. godine. Univerzitet u Sarajevu u ostavljenom roku izjavio je žalbu drugostepenom organu Ministarstvu za nauku, visoko obrazovanje i mlade Kantona Sarajevo te do ovog očitovanja Fakultet nije upoznat sa rješenjem iste.

Univerzitet u Sarajevu, dopisom broj 0101- 4934-1/24 od 29.05.2024. godine, zaprimljenog pod broje 01-3-1105-1/24 dana 14.06.2024. godine zatražio je očitovanje Fakulteta u vezi sa sticanjem diplome Ramović Muhameda.

Vijeća Fakulteta na sjednici održanoj 02.07.2024. utvrdilo i istaklo sljedeće činjenice:

1. Dana 14.01.2005. godine Upravni odbor Fakulteta raspisao je Konkurs za prijem nove generacije na postidiplomski studiji „Bosna i Hercegovina u savremenom svijetu“ iz naučnih oblasti: politologija, sociologija, žurnalistika, sigurnost i socijalni rad.
2. U tekstu konkursa je navedeno da je kandidat uz prijavu dužan dostaviti i potvrdu o prosjeku ocjena te da pravo upisa na postdiplomski studiji imaju kandidati koji su završili jedan od fakulteta društvenih nauka i ostvarili prosjek ocjena osam i više, a kandidati koji su ostvarili prosjek između sedam i osam trebaju uspješno položiti prijemni ispit.
3. Uslovi navedeni u tački 2. ovog očitovanja proizilaze iz odredbi Pravilnika o režimu postdiplomskog studija i postupka odbrane magistarskog rada Fakulteta političkih nauka Univerziteta u Sarajevu broj 02-1-728-1/02 od 25.06.2002. godine.
4. Aplikacija Ramović Muhameda od 07.02.2005. godine sadrži naznaku „Saglasan“ i potpis tadašnjeg dekana prof. dr. Ismeta Grbe. Uz aplikaciju je priložena i ovjerena fotokopija Diplome o visokoj školskoj spremi broj 520 od 24.02.1992. godine, izdata od strane Univerziteta u Prištini, Filološki fakultet u Prištini iz koje proizilazi da je imenovani 30.09.1991. godine položio sve ispite na Filološkom fakultetu, Odsjek za orijentalistiku, sa prosječnom ocjenom 6,19.
5. Vijeće Fakulteta utvrdilo je da uslovi za prijem nove generacije nisu bili utvrđeni u tada važećem Zakonu o visokom obrazovanju, niti Statutu, već samo u Pravilniku pomenutom u tački 3. ovog očitovanja. Uvažavajući hijerarhiju pravnih akata, odredbe tada važećeg Pravilnika kao pravnog akt nižeg ranga prema mišljenju Vijeća Fakulteta ne mogu biti osnov za postupanje u skladu sa članovima 283.,284,,285., i 286. Statuta Univerziteta u Sarajevu broj 01-14-35-1/23 od 26.07.2023. godine, ovo posebno jer su na snazi tek od 2023. godine. Vijeće posebno uzima u obzir činjenicu da bi se eventualnim poništavanjem ove diplome kanidat Ramović Muhamed doveo u nepovoljona položaj i mogao zatražiti određene naknadu štete zbog upisa, bez ispunjenja uslova. Kandidat je također od momenta upisa sve ispite redovno polagao i uspješno odbranio magistarski rad.
6. Vijeće Fakulteta cijeni da je uvažavajući pravni značaj i autonomiju tadašnjeg dekana prof.dr. Ismeta Grbe, njegov potpis na aplikaciji mogao predstavljati akt od pravnog značaja za upis kandidata.
7. Vijeće Fakulteta na kraju ovog očitovanja također ističe veoma važnu činjenicu u vezi sa predmetom koji se odnosi na Muhameda Ramovića, a to je da Rješenje Kantonalne uprave za inspekcijske poslove, Inspektorata prosvjetne inspekcije broj UP-1-14-12-34-01889/24 od 03.05.2024. do momenta davanja ovog očitovanja nije niti konačno i pravosnažno, a koja su osnovna načela u upravnom postupku te Vijeće Fakulteta traži tumačenje članova 283.,284,,285., i 286. Statuta Univerziteta u Sarajevu broj 01-14-35-1/23 od 26.07.2023. godine u vezi sa konkretnim slučajem.

S poštovanjem,

**DEKAN**

**\_\_\_\_\_\_\_\_\_\_\_\_\_\_\_\_\_\_\_\_\_\_**

**Prof. dr. Sead Turčalo**

**Dostaviti:**

1. **Univerzitet u Sarajevu, n/r Rektora**
2. **a/a**